CELEX: 62020TN0634
Language: et
Date: 2020-10-21 00:00:00
Title: Kohtuasi T-634/20: 21. oktoobril 2020 esitatud hagi – UPTR versus parlament ja nõukogu

21.12.2020   
            
            
               ET
            
            
               Euroopa Liidu Teataja
            
            
               C 443/24
            
         
      21. oktoobril 2020 esitatud hagi – UPTR versus parlament ja nõukogu
      (Kohtuasi T-634/20)
      (2020/C 443/28)
      Kohtumenetluse keel: hollandi
      
         Pooled
      
      
         Hageja: Unie van Professionele Transporteurs en Logistieke Ondernemers (UPTR) (Herstal, Belgia) (esindaja: advokaat F. Vanden Bogaerde)
      
         Kostjad: Euroopa Parlament, Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tunnistada tühistamishagi vastuvõetavaks;
               
            
                  —
               
               
                  tühistada Euroopa Parlamendi ja nõukogu 15. juuli 2020. aasta määrus (EL) 2020/1055, millega muudetakse määruseid (EÜ) nr 1071/2009, (EÜ) nr 1072/2009 ja (EL) nr 1024/2012 eesmärgiga kohandada neid autovedude sektoris toimunud arenguga;
               
            
                  —
               
               
                  mõista välja kohtukulud.
               
            
         Väited ja peamised argumendid
      
      Hagi põhineb kahel väitel:
      
                  1.
               
               
                  Esimene väide: vaidlustatud säte rikub ELL artikli 3 lõiget 3 ja teenuste osutamise vabaduse põhimõtet.
                  Maanteetranspordi ja eriti kabotaaži valdkonda püütakse järkjärgult liberaliseerida. Määruse 2020/1055 vaidlustatud sättega muudetakse seni saavutatud liberaliseerimise tase olematuks, kuna säte sisaldab märkimisväärset piirangut, mis seab halvemasse olukorda eelkõige hageja liikmeks olevad vedajad. Vaidlustatud sätte aluseks olev eesmärk vältida kabotaaži puhul kuritarvitusi on juba saavutatud liidu muude seadusandlike meetmetega (nn liikuvuspakett).
               
            
                  2.
               
               
                  Teine väide: rikutud on proportsionaalsuse põhimõtet
                  Enne vaidlustatud sätet sisaldava määruse vastuvõtmist ei ajakohastatud komisjoni määruse ettepanekule varem tehtud mõjuhinnangut. Kuna aga Euroopa Parlament ja nõukogu on komisjoni ettepanekut oluliselt muutnud, oleks selle mõjuhinnangu ajakohastamine olnud asjakohane ja vajalik.